അമൃത് മഹോത്സവ് പദ്ധതി സര്വകക്ഷി യോഗം ചേര്ന്നു ചാവക്കാട്: ആസാദി കാ അമൃത് മഹോത്സവ് പദ്ധതി നഗരസഭയില് വിപുലമായി നടത്താന് തീരുമാനിച്ചു. ശുചീകരണ തൊഴിലാളികള്ക്ക് മെഡിക്കല് ക്യാന്പ്, തൊഴിലാളികളെ ആദരിക്കല്, ഹരിതസേന പ്രവര്ത്തനത്തിന്റെ ഭാഗമായി ഗൃഹസന്ദര്ശന കാന്പയിന്, ശുചീകരണ കാന്പയിന് തുടങ്ങിയവ നടപ്പിലാക്കാന് തീരുമാനിച്ചു. അമൃത് മഹോത്സവ് പദ്ധതിയുടെ അവലോകനയോഗത്തില് വിവിധ രാഷ്ട്രീയ പാര്ട്ടി പ്രതിനിധികളും ജനപ്രതിനിധികളും പങ്കെടുത്തു. നഗരസഭാധ്യക്ഷ ഷീജ പ്രശാന്ത് ഉദ്ഘാടനം ചെയ്തു. വൈസ് ചെയര്മാന് കെ.കെ. മുബാറക് അധ്യക്ഷനായിരുന്നു. സമിതി അധ്യക്ഷന്മാരായ അഡ്വ. മുഹമ്മദ് അന്വര്, ബുഷറ ലത്തീഫ്, മുന് ചെയര്മാന് എം.ആര്. രാധാകൃഷ്ണന്, പ്രതിപക്ഷനേതാവ് കെ.വി. സത്താര്, എ.എച്ച്. അക്ബര്, കെ. നവാസ്, ഹനീഫ ചാവക്കാട്, തേര്ളി നാരായണന്, നഗരസഭാ സെക്രട്ടറി കെ.ബി. വിശ്വനാഥന്, ഹെല്ത്ത് ഇന്സ്പെക്ടര്മാരായ സക്കീര് ഹുസൈന്, ഷമീര് എന്നിവര് ചര്ച്ചയില് പങ്കെടുത്തു.